ດາລາ ອາເມຣິກັນ ທີ່ມີຊື່ສຽງ ຖືກຈັບ ຍ້ອນປະທ້ວງ ຊູດານ (ເບິ່ງວີດີໂອ)
ນາຍ George Clooney ກັບສະມາຊິກລັດຖະ​ສະພາ​ ຜູ້ນຳ​ສາ​ສະໜາ ​​ແລະ​​ນັກ​ເຄື່ອນ​ໄຫວ ຈໍານວນນຶ່ງ ຖືກຈັບ ຂະນະທີ່ທໍາການປະທ້ວງ ຢູ່ນອກສະຖານທູດຊູດານ.
ນາຍ Gorge Clooney ດາລາທີ່ໄດ້ຮັບຕຸກກະຕາຄຳຂອງສະຫະລັດໄດ້ຖືກຈັບຢູ່ກຸງວໍຊິງ ຕັນ ນອກສະຖານທູດຊູດານຂະນະທີ່ທຳການປະທ້ວງກ່ຽວກັບສະຖານະການໃນປະເທດຊູ ດານ ໃນວັນສຸກວານນີ້ ຕຳຫຼວດໄດ້ຈັບ ນາຍ Clooney ສະມາຊິກລັດຖະສະພາ ຫຼາຍໆຄົນຕະ ຫຼອດທັງ ພວກຜູ້ນຳສາສະໜາ ແລະພວກນັກເຄື່ອນໄຫວຈຳນວນນຶ່ງ ຮວມທັງລູກຊາຍກົກ ຂອງມື້ລາງທ່ານ Martin Luther King, Jr ພວກປະທ້ວງບໍ່ໄດ້ເອົາຫົວຊາຕໍ່ການເຕືອນ 3 ຄັ້ງຂອງຕຳຫຼວດ ເພື່ອໃຫ້ພາກັນແຍກຍ້າຍໜີໄປຈາກບໍລິເວນສະຖານທູດ ແລະພວກເຂົາ ເຈົ້າກໍໄດ້ຖືກຈັບ ນາຍ Clooney ເວົ້າວ່າ ຈຳເປັນຕ້ອງໄດ້ມີການຈັດສົ່ງການຊ່ອຍເຫຼືອທາງດ້ານມະນຸດສະ ທຳເຂົ້າໄປໃນປະເທດຊູດານທັນທີ ກ່ອນທີ່ຈະກາຍເປັນ ໃນອັນທີ່ລາວເອີ້ນວ່າ “ວິກິດການ ທາງດ້ານມະນຸດສະທຳທີ່ຮ້າຍແຮງສຸດຂອງໂລກ” ລາວກ່າວວ່າ ລັດຖະບານຊູດານຕ້ອງ ໄດ້ຍຸຕິ ການສັງຫານແບບບໍ່ເລືອກໜ້າ ພວກຜູ້ຊາຍ ແມ່ຍິງແລະເດັກນ້ອຍຂອງຕົນ ຕະ ຫຼອດທັງຍຸຕິການຂົ່ມຂືນສຳເລົາແລະຂັດຂວາງບໍ່ໃຫ້ພວກເຂົາເຈົ້າມີອາຫານການກິນ ນາຍ Clooney ໄດ້ຖືກປ່ອຍໃນເວລາສອງສາມຊົ່ວໂມງຕໍ່ມາ ຫຼັງຈາກໄດ້ຈ່າຍຄ່າປັບໄໝ 100 ໂດລາ ນາງ Selma Telhagebril ຜູ້ປະທ້ວງອາຍຸ 26 ປີຈາກນະຄອນຫຼວງຄາທູມ ປະເທດ ຊູດານກ່າວວ່າ ມັນເປັນສິ່ງທີ່ຮັບເອົາບໍ່ໄດ້ກ່ຽວກັບສິ່ງທີ່ພວມເກີດຂຶ້ນຢູ່ໃນປະເທດຊູດານ ນອກນັ້ນ ນາງຍັງໄດ້ຮຽກຮ້ອງ ໃຫ້ມີການອອກມະຕິແກ້ໄຂວິກິດການ ໂດຍເວົ້າວ່າສິ່ງທີ່ ໄດ້ເກີດຂຶ້ນໃນຊູດານ ຈະບໍ່ມີໂອກາດເກີດຂຶ້ນຢູ່ ໃນປະເທດຕາເວັນຕົກ ນາຍ Clooney ເປັນຜູ້ສະໜັບສະໜຸນຢ່າງແຂງຂັນ ເພື່ອໃຫ້ມີສັນຕິພາບໃນຊູດານມາ ໄດ້ຫຼາຍປີແລ້ວ ແລະເມື່ອໄວໆມານີ້ ກໍໄດ້ເດີນທາງກັບຄືນມາຈາກການໄປຢ້ຽມຢາມປະ ເທດດັ່ງກ່າວ ໃນການໃຫ້ການຕໍ່ຄະນະກຳມາທິການຕ່າງປະເທດຂອງສະພາສູງສະຫະ ລັດໃນມື້ວັນພຸດຜ່ານມານີ້ ລາວໄດ້ເຕືອນກ່ຽວກັບວິກິດການທາງດ້ານມະນຸດສະທຳໃນບໍ ລິເວນຊາຍແດນລະຫວ່າງຊູດານແລະຊູດານໃຕ້ທີ່ຫາກໍໄດ້ຮັບເອກກະລາດໃໝ່ໆນັ້ນ